Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2010 m. liepos 21 d. NUTARIMO Nr. 1056 „DĖL JURIDINIŲ ASMENŲ, UŽSIENIO JURIDINIŲ ASMENŲ FILIALŲ IR ATSTOVYBIŲ VIEŠŲ PRANEŠIMŲ SKELBIMO ELEKTRONINIAME LEIDINYJE TVARKOS APRAŠO PATVIRTINIMO“ PAKEITIMO

2020 m. liepos 8 d. Nr. 774

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 2010 m. liepos 21 d. nutarimą Nr. 1056 „Dėl Juridinių asmenų, užsienio juridinių asmenų filialų ir atstovybių viešų pranešimų skelbimo elektroniniame leidinyje tvarkos aprašo patvirtinimo“ ir jį išdėstyti nauja redakcija (Juridinių asmenų, užsienio juridinių asmenų filialų ir atstovybių viešų pranešimų skelbimo elektroniniame leidinyje tvarkos aprašas nauja redakcija nedėstomas):

„LIETUVOS RESPUBLIKOS VYRIAUSYBĖ

NUTARIMAS

DĖL JURIDINIŲ ASMENŲ, UŽSIENIO JURIDINIŲ ASMENŲ FILIALŲ IR ATSTOVYBIŲ VIEŠŲ PRANEŠIMŲ SKELBIMO ELEKTRONINIAME LEIDINYJE TVARKOS APRAŠO PATVIRTINIMO

Vadovaudamasi Lietuvos Respublikos akcinių bendrovių įstatymo 4 straipsnio 4 dalimi ir siekdama sudaryti galimybę juridiniams asmenims, užsienio juridinių asmenų filialams ir atstovybėms viešus pranešimus skelbti valstybės įmonės Registrų centro leidžiamame elektroniniame leidinyje, Lietuvos Respublikos Vyriausybė nutaria:

Patvirtinti Juridinių asmenų, užsienio juridinių asmenų filialų ir atstovybių viešų pranešimų skelbimo elektroniniame leidinyje tvarkos aprašą (pridedama).“

2. Pakeisti nurodytu nutarimu patvirtintą Juridinių asmenų, užsienio juridinių asmenų filialų ir atstovybių viešų pranešimų skelbimo elektroniniame leidinyje tvarkos aprašą:

2.1. Pakeisti I skyriaus pavadinimą ir jį išdėstyti taip:

„I SKYRIUS

BENDROSIOS NUOSTATOS“.

2.2. Pakeisti II skyriaus pavadinimą ir jį išdėstyti taip:

„II SKYRIUS

VIEŠŲ PRANEŠIMŲ TEIKIMAS IR SKELBIMAS ELEKTRONINIAME

LEIDINYJE“.

2.3. Pakeisti 13 punktą ir jį išdėstyti taip:

„13. Už viešo pranešimo paskelbimą elektroniniame leidinyje mokamas Lietuvos Respublikos Vyriausybės nustatyto dydžio atlyginimas.“

2.4. Pakeisti III skyriaus pavadinimą ir jį išdėstyti taip:

„III SKYRIUS

ELEKTRONINIAME LEIDINYJE PASKELBTŲ VIEŠŲ PRANEŠIMŲ

NAUDOJIMAS“.

2.5. Pakeisti 16 punktą ir jį išdėstyti taip:

„16. Su elektroniniame leidinyje paskelbtais viešais pranešimais už Lietuvos Respublikos Vyriausybės nustatyto dydžio atlyginimą galima susipažinti ir naudojantis Registrų centro siūloma pranešimų užsakymo paslauga, suteikiančia galimybę suinteresuotiems asmenims užsisakyti informaciją apie elektroniniame leidinyje paskelbtus viešus pranešimus ir gauti juos elektroniniu paštu.“

2.6. Pakeisti IV skyriaus pavadinimą ir jį išdėstyti taip:

„IV SKYRIUS

ELEKTRONINIAME LEIDINYJE PASKELBTŲ VIEŠŲ PRANEŠIMŲ

SAUGOJIMAS“.

3. Šis nutarimas įsigalioja 2020 m. spalio 1 d.

Ministras Pirmininkas	Saulius Skvernelis

Teisingumo ministras	Elvinas Jankevičius